sagorsarker/bangla-wikipedia huggingface dataset:
৯ নং ক্রোমোজোম (মানবদেহ)

৯ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ৮ নং ক্রোমোসমে ১৩৮ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ৯ সম্ভবত ৮০০ থেকে ১২০০ টা জীন ধারণ করে।
৭ নং ক্রোমোজোম (মানবদেহ)

৭ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৭ নং ক্রোমোজোমে ১৫৯ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৫ থেকে ৫.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৭ সম্ভবত ১০০০ থেকে ১৪০০টি জীন ধারণ করে। এটা হোমিওবক্স জীনগুচ্ছও ধারণ করে।
বিগ বস ৮

বিগ বস ৮ হলো ভারতীয় টেলিভিশন অনুষ্ঠান "বিগ বসের" ৮ম আসর ছিল। এটি ২১ সেপ্টেম্বর ২০১৪ হতে কালারসে সম্প্রচারিত হয়েছে। এবং ৩ জানুয়ারী ২০১৫-এ ৫ চূড়ান্ত প্রতিযোগীদের নিয়ে এই অনুষ্ঠানটি শেষ হয়েছে। "বিগ বস" হচ্ছে বিগ ব্রাদারের ভারতীয় সংস্করণ। সালমান খান এই অনুষ্ঠানটি ৪র্থ বারের মতো উপস্থাপনা করেছেন। এবং ভোডাফোন ইন্ডিয়ার সাথে ৫ বছরের চুক্তি শেষ হওয়ার পরে স্নেপডিলকে এই আসরের নতুন উপস্থাপনা পৃষ্ঠপোষক নির্ধারণ করা হয়েছিল।
ফাইনালে ৫ জন চ্যাম্পিয়ন নির্ধারণের পর, ৪ জানুয়ারী ২০১৫-এ এই আসরের আরেকটি অধ্যায় "বিগ বস হাল্লা বোল" শুরু করা হয়েছিল। এটা মূল অনুষ্ঠানের সাথে মিশে যায় এবং একই ঘরে অনুষ্ঠানটি শুরু হয়েছিল। পরাতন আসরের ৫ জন প্রতিযোগী বিগ বস ৮-এর ৫ জন চ্যাম্পিয়নের সাথে প্রতিযোগিতা করার জন্য এই ঘরে প্রবেশ করে। সালমান খান বজরঙ্গি ভাইজান ছবির শুটিং-এ ব্যস্ত থাকার কারণে, বিগ বস হাল্লা বোলের জন্য ফারাহ খানকে নতুন উপস্থাপক নির্ধারণ করা হয়েছিল।
৬ নং ক্রোমোজোম (মানবদেহ)

৬ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ৬ নং ক্রোমোসমে ১৭০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৫.৫ থেকে ৬.০%। এটা ধারণ করে মেজর হিসটোকমপ্যাটিবিলিটি কমপ্লেক্স, যা আবার ধারণ করে একশয়ের অধিক জীন। এর সাথে ইমিউন প্রতিক্রিয়া এর সম্পর্ক আছে এবং অঙ্গ প্রতিস্থাপন-এ এটা গুরুত্বপূর্ণ ভূমিকা পালন করে।
গবেষকগণ প্রত্যেক ক্রোমোজোমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৬ সম্ভবত ২০০০ থেকে ২০৫৭টি জীন ধারণ করে। ২০০৩ এর গবেষণা অনুসারে ক্রোমোসম ৬ এ ১৫৫৭ টা জীন এবং ৬৫৩টা সুডোজীন আছে।
৫ নং ক্রোমোজোম (মানবদেহ)

৫ নং ক্রোমোসম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ৫ নং ক্রোমোসমে ১৮১ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৬%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ৫ সম্ভবত ৯০০ থেকে ১৩০০টি জীন ধারণ করে।
ক্রোমোসোম ৫ দায়ী বৃদ্ধিতে (কোষ বিভাজনে) এবং উন্নয়নে। এর ফলে অনেকসময় ক্যান্সারও হতে পারে। উদাহরণস্বরুপ অ্যাকুইট মায়েলয়েড লিউকেমিয়া (AML)।
৩ নং ক্রোমোজোম (মানবদেহ)

৩ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ৩ নং ক্রোমোজোমে প্রায় ২০০ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর প্রায় ৬.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ৩ সম্ভবত ১,১০০ থেকে ১,৫০০টি জীন ধারণ করে।
২ নং ক্রোমোজোম (মানবদেহ)

২ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের এক জোড়া। মানুষের সাধারণত ক্রোমোজোমে দুই সেট থাকে। ২ নং ক্রোমোজোমে ২৪২ মিলিয়ন ভিত্তি জোরা (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৮%। ২ নং ক্রোমোজোম হল মানবদেহের ২য় বৃহত্তম ক্রোমোজোম।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ২ সম্ভবত ১৪৯১টি জীন ধারণ করে। ক্রোমোজোম ২ এ HOXD homeobox নামক জীনগুচ্ছ আছে।
মানুষ ব্যতীত হোমিনিডের সকল সদস্য যেমন নিয়ানডার্থাল, এবং Denisovans এর থেকে ক্রোমোজোমের ২৪ জোড়া আছে। 
মানুষের আছে ২৩ জোড়া ক্রোমোজোম। মানুষের ২ নং ক্রোমোজোম হচ্ছে আদি ক্রোমোজোম জোড়ার ফিউশনের ফলাফল।
এই দাবীর পক্ষে প্রমাণসমূহ:
গবেষক J. W. IJdo এর মতে, " আমরা উপসংহার টানতে পারি এইভাবে যে, কসমিড (cosmids) c8.1 এবং c29B এর মধ্যে লোকাসের ক্লোন হয়েছে যা আদি টেলোমিয়ার -টেলোমিয়ারের ফিউশনের অবশিষ্টাংশ।এটা একটি বিষয়ের দিকেই আলোকপাত করে। আর তা হল: দুইটি আদি নরবানরের ক্রোমোজোমের(ape chromosome) ফিউশনই মানুষের ২ নং ক্রোমোজোম সৃষ্টি করেছে।"
১ নং ক্রোমোজোম (মানবদেহ)

১ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। এটি মানবদেহের বৃহত্তম ক্রোমোজোম। মানুষের সাধারণত ক্রোমোজোমে দুই সেট থাকে। ১ নং ক্রোমোজোমে ২৪৯ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে। এটার পরিমাণ মানবকোষের ডিএনএর ৯%।
গবেষকগণ প্রত্যেক ক্রোমোজোমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১ সম্ভবত ৪৩১৬টি জীন ধারণ করে।
ক্লার শিলিংটন

ক্লার শিলিংটন (; জন্ম: ৮ জানুয়ারি, ১৯৮১) উত্তর আয়ারল্যান্ডের বেলফাস্টে জন্মগ্রহণকারী বিশিষ্ট আইরিশ প্রমিলা ক্রিকেটার। আয়ারল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে খেলে থাকেন। পাশাপাশি লেগ স্পিন বোলিংয়েও পারদর্শী তিনি। আগস্ট, ১৯৯৭ সাল থেকে টেস্ট, একদিনের আন্তর্জাতিক ও টুয়েন্টি২০ আন্তর্জাতিক খেলছেন। এছাড়াও দলের অধিনায়কেরও দায়িত্ব পালন করেছেন শিলিংটন। ঘরোয়া ক্রিকেটে মালাহাইড ও আলস্টারের প্রতিনিধিত্ব করছেন।
খেলোয়াড়ী জীবনের শুরুতে অফ-স্পিনাররূপে আইরিশ দলে তার অন্তর্ভূক্তি ঘটে ও নিচের সারিতে ব্যাটিং করতেন। পরবর্তীতে অন্যতম সফল আইরিশ উদ্বোধনী ব্যাটসম্যানের মর্যাদা পেয়েছেন তিনি। মহিলাদের ক্রিকেটে প্রথম আইরিশ খেলোয়াড় হিসেবে ১০০ খেলায় অংশগ্রহণের গৌরব অর্জন করেন। ২০১৩ সালের আইসিসি মহিলা বিশ্ব টুয়েন্টি২০ বাছাইপর্বে গ্রুপ বি-এর খেলায় জাপানের বিপক্ষে অপরাজিত ১১৪* রান তোলেন।
২০০৩ থেকে ২০১১ সাল পর্যন্ত আয়ারল্যান্ড দলে ওডিআই অধিনায়ক ছিলেন। পাশাপাশি টুয়েন্টি২০ আন্তর্জাতিকেও অধিনায়কত্ব করেছেন।
সরণ প্রবাহ

সরণ প্রবাহ (ইংরেজি: Displacement Current) হল পরিবর্তনীয় বিদ্যুৎ ক্ষেত্রের ফলে উৎপন্ন হওয়া প্রবাহ, যে রাশিটি ম্যাক্সওয়েলের সমীকরণসমূহতে পাওয়া যায়। সরণ প্রবাহের একক বৈদ্যুতিক প্রবাহ ঘনত্বএর রাশির সঙ্গে সমান এবং বৈদ্যুতিক প্রবাহের সঙ্গে একটি চৌম্বক ক্ষেত্র জড়িত থাকার ফলে সরণ প্রবাহের সঙ্গেও একটি চৌম্বক ক্ষেত্র জড়িত থাকে। বৈদ্যুতিক প্রবাহ ইলেকট্রনএর গতির বিপরীতে সরণ প্রবাহ সৃষ্টি হয় তড়িৎ ক্ষেত্রর সময়ের সঙ্গে হওয়া পরিবর্তনের জন্য।
১৮৬১ সালে জেমস ক্লার্ক ম্যাক্সওয়েল তার গবেষণা পত্র On Physical Lines of Force, Part III তে বৈদ্যুতিক প্রবেশ্য মাধ্যমে বৈদ্যুতিক কণাসমূহের সরণের উল্লেখ করলে সরণ প্রবাহের ধারণাটির শুরু হয়। ম্যাক্সওয়েল অ্যাম্পিয়ারের বর্তনী সূত্রের বৈদ্যুতিক প্রবাহের রাশিটির সঙ্গে সরণ প্রবাহের রাশিটি সংযোগ করেন ।১৮৬৫ সালে তার A Dynamical Theory of the Electromagnetic Field শীর্ষক প্রবন্ধে ম্যাক্সওয়েল তড়িচ্চুম্বকীয় তরঙ্গ সমীকরণ রাশিটি উৎপন্ন করেন সরণ প্রবাহের সহায়তায়। এই রাশিটি ব্যুৎপন্ন হওয়া পদার্থবিজ্ঞানের ইতিহাসে এক মাইল খুঁটি হিসাবে পরিগণিত হয় কারণ এই রাশিটি বিদ্যুৎ, চুম্বকত্ব ও পদার্থ বিজ্ঞানকে একত্রিত করে।
বৈদ্যুতিক সরণ ক্ষেত্রকে নিচে প্রদত্ত সংজ্ঞায় সংজ্ঞায়িত করা হয়-
যেখানে,
সমীকরণটিতে সময় সাপেক্ষে অবকলন করলে সরণ প্রবাহ ঘনত্ব পাওয়া যায়, যা পরাবিদ্যুৎএ দুটি রাশির দ্বারা গঠিত হয়েছে - 
সমীকরণের সঙ্গে থাকা প্রথম রাশিটিকে অনেকে সরণ প্রবাহ বোঝাতে ব্যবহার করেন, যেহেতু রাশিটির সৃষ্টি কোনো আধানের গতির দ্বারা হয় নি কিন্তু এর সাথে একটি তড়িৎ ক্ষেত্র জড়িত থাকে।
দ্বিতীয় রাশিটি পরাবিদ্যুৎ গঠিত হওয়া মৌলসমূহের মধ্যে হওয়া মেরুকরণএর পরিবর্তনের জন্য সৃষ্টি হয়।
বিগ বস হাল্লা বোল

বিগ বস হাল্লা বোল একটি ভারতীয় টেলিভিশন অনুষ্ঠান ছিল, যেটি বিগ বস ৮-এর সাথে সম্পর্কিত ছিল। এটি ৮ জানুয়ারী ২০১৫ হতে কালারস-এ সম্প্রচারিত হয়েছে। ৩১ জানুয়ারী ২০১৫-এ এর ফাইনাল আয়োজিত হয়েছে। ফাইনালে ৫ জন চ্যাম্পিয়ন নির্ধারণের পর, ৪ জানুয়ারী ২০১৫-এ বিগ বস ৮-এর আরেকটি সিরিজ "বিগ বস হাল্লা বোল" শুরু করা হয়েছে। এটা মূল অনুষ্ঠানের সাথে মিশে যায় এবং একই ঘরে অনুষ্ঠানটি শুরু হয়েছিল। পুরাতন আসরের ৫ জন প্রতিযোগী বিগ বস ৮-এর ৫ জন চ্যাম্পিয়নের সাথে প্রতিযোগিতা করার জন্য এই ঘরে প্রবেশ করেছিল। সালমান খান বজরঙ্গি ভাইজান ছবির শুটিং-এ ব্যস্ত থাকার কারণে, "বিগ বস হাল্লা বোলের" জন্য ফারাহ খানকে নতুন উপস্থাপক নির্ধারণ করা হয়েছে।
এই সিরিজটি অভিনেতা গৌতম গুলাটি জয়লাভ করে এবং অভিনেত্রী কারিশমা তান্না প্রথম রানার আপ হয়েছে। এই সিরিজটিতে ভারতে বিগ বসের নিম্নমুখিতা লক্ষ্য করা যায়। শুরুতে সেলিব্রেটিদের সাথে পুরানো আসরের প্রতিযোগীদের এই আয়োজন প্রাথমিক মিডিয়া এবং দর্শকদের মাঝে সাড়া ফেললেও পরবর্তীতে এর রেটিংস দাঁড়ায় ২.৮২-এ। যা এই অনুষ্ঠানের সর্বকালের সর্বনিম্ন টিআরপি। এই সিরিজটি দর্শক জনপ্রিয়তা এত হারায় যে, এই অনুষ্ঠানের আয়োজকরা জানায় যে, এই সিরিজের ফাইনালের ফলাফল নির্ধারণ প্রক্রিয়ায় যে ভোট আসে তা শুধু পূর্ববর্তী আসরের চ্যাম্পিয়ন নির্ধারণি ভোট হতে কম নয়, তা এই আসরেরই উচ্ছন্ন ভোটের থেকে কম। আরেকটি বার্তায় জানানো হয় যে, এই সিরিজের চ্যাম্পিয়ন এবং প্রথম রানার আপের মধ্যে ভোটের পার্থক্য ছিল অনেক কম।
১৫তম সপ্তাহে বিগ বস জানায় যে তারা তাদের বিগ বস ৮কে আর ৪ সপ্তাহ বর্ধিত করবে। ৩ জানুয়ারীর ফাইনালে তারা বিগ বস ৮-এর ৫ জন চ্যাম্পিয়ন নির্ধারণ করবে, এবং তারা বিগ বস হাল্লা বলের সদস্য হবে। কালারসের সিইও রাজ নায়ক বলেন: 
এই সিরিজটি আনুষ্ঠানিকভাবে ৪ জানুয়ারী ২০১৬ হতে শুরু হয়। এই সিরিজটিতে ৫ জন চ্যালেঞ্জার ছিল যাদেরকে "হাল্লা বোল চ্যালেঞ্জার" হিসেবে অবিহিত করা হতো। চ্যালেঞ্জাররা হলেন: এজাজ খান, সম্ভাবনা শেঠ, মেহেক চেহেল, রাহুল মহাজন এবং সানা খান। সানা হলেন এই সিরিজে প্রবেশকারী সর্বশেষ প্রতিযোগী। আনুষ্ঠানিক ঘোষণার পূর্বে ৯৯তম দিনে এজাজ ঘরে প্রবেশ করে। এই নতুন অনুষ্ঠানটির ফরম্যাট ছিল "চ্যাম্পিয়ন বনাম চ্যালেঞ্জার", যেখানে ১০ জন প্রতিযোগী ছিলেন এবং এই অনুষ্ঠানটি উপস্থাপনা করেন ফারাহ খান। তার অংশগ্রহণ সম্পর্কে নিশ্চিত করে ফারাহ বলেন: 
পুরনো আসরের ৫ জন প্রতিযোগী এই আসরে বিজয়ী হওয়ার অভিজ্ঞ খেলোয়াড় হিসেবে পুনারায় এই খেলায় আসেন। এখানে ২ জন প্রতিযোগী দ্বিতীয় আসর হতে এবং ১ জন করে প্রতিযোগী পঞ্চম, ষষ্ঠ এবং সপ্তম আসর হতে আসেন। প্রথম, তৃতীয় এবং চতুর্থ আসর হতে কোন প্রতিযোগী এই খেলার অন্তর্ভুক্ত হয় নি।
অপূর্ব দত্ত

অপূর্ব দত্ত ছিলেন একজন বাঙালি শিক্ষাবিদ। তিনি চট্টগ্রামের হাটহাজারীর মির্জাপুর গ্রামে জন্মগ্রহণ করেন। এই শতকে বিশ দশকে সিলেটের মুরারীচাঁদ কলেজের প্রিন্সিপ্যাল ছিলেন। ইংল্যান্ডের কেমব্রিজ বিশ্ববিদ্যালয় থেকে ‘র‍্যাংলার’ পদবি অর্জন করেন। তার রচিত গবেষণামূলক বই "Indian Astronomy"।
বিধাননগর রোড রেলওয়ে স্টেশন

বিধাননগর রোড রেলওয়ে স্টেশন শিয়ালদহ-রানাঘাট লাইন, শিয়ালদহ-ডানকুনি লাইন-এর একটি ব্যস্ত রেলওয়ে স্টেশন। স্টেশনটি পুরোনো 'উল্টোডাঙা রেলওয়ে স্টেশন' নামেও পরিচিত। স্টেশনটি শিয়ালদহ ও দমদম রেলওয়ে স্টেশন-এর মাঝে অবস্থিত একটি রেলওয়ে স্টেশন। এই রেলওয়ে স্টেশনটি বিধাননগর ও উল্টোডাঙা এলাকার রেল পরিষেবা প্রদান করে। স্টেশনটি ভারতীয় রেল-এর পূর্ব রেল জোনের শিয়ালদহ বিভাগের অধীনস্থ এবং স্টেশনটি কলকাতা শহরতলি রেল-এর একটি স্টেশন।
১৮৬২ খ্রিষ্টাব্দে এই রেলওয়ে স্টেশনটি নির্মাণ করে 'ইস্টার্ন বেঙ্গল রেলওয়ে'। সেই সময় স্টেশনটি কলকাতা-কুষ্ঠিয়া রেলপথের অংশ ছিল।
১৯৬৩-১৯৬৪ খ্রিষ্টাব্দে এই স্টেশনটির বৈদ্যুতিকরণ করা হয়।
পশ্চিমবঙ্গের প্রাক্তন মুখ্যমন্ত্রী বিধানচন্দ্র রায়ের উদ্যোগে গঙ্গার লবণাক্ত জল সমেত পলিমাটি পাম্প করে করে নিচু জায়গা ভরাট করে যে শহর গড়ে ওঠে তার নাম হয় 'লবণহ্রদ' বা 'সল্টলেক'। ১৯৭২ খ্রিষ্টাব্দে ভারতের প্রধানমন্ত্রী ইন্দিরা গান্ধির নেতৃত্বে এই লবণহ্রদেই অনুষ্ঠিত হয় ভারতীয় জাতীয় কংগ্রেসের কলকাতা অধিবেশন। সারা ভারত থেকে কংগ্রেস প্রতিনিধিরা ভারতীয় রেলের উল্টোডাঙা স্টেশনের ওপর দিয়েই আসতে থাকেন। ঘটনাচক্রে ওই সময়ই, অর্থাৎ ১৯৭২ খ্রিষ্টাব্দে 'লবণহ্রদ' শহরের নাম পরিবর্তন করে 'বিধাননগর' রাখা হয় এবং 'উল্টোডাঙা' রেলওয়ে স্টেশনের নাম বদল করে নতুন নাম দেওয়া হয় 'বিধাননগর রোড' রেলওয়ে স্টেশন।
প্রতিদিন এই স্টেশন দিয়ে গড়ে ৯,৭৫,০০০ জন যাত্রী চলাচল করে। এই স্টেশনে উভয় দিকে দিনে ৩২৫টি ট্রেন চলাচল করে। এই স্টেশনে আপ এবং ডাউন সর্বমোট চারটি প্ল্যাটফর্ম রয়েছে।
দমদম জংশন রেলওয়ে স্টেশন

দমদম জংশন রেলওয়ে স্টেশন হল কলকাতা শহরতলি রেল এর একটি জংশন স্টেশন। স্টেশনটি শিয়ালদহ-রানাঘাট-গেদে লাইনএ অবস্থিত। এই স্টেশনটি শিয়ালদহ-কৃষ্ণনগর সিটি, শিয়ালদহ-বনগাঁ-হাসনাবাদ-রানাঘাট লাইন ও"শিয়ালদহ-ডানকুনি" লাইন এর সঙ্গে যুক্ত। দমদম স্টেশন ভারতীয় রেল এর পূর্ব রেল অংশের একটি স্টেশন। এটি পূর্ব রেল এর একটি গুরুত্বপূর্ণ স্টেশন।
স্টেশনটি ১৮৬২ সালে তৈরি করা হয়। এই স্টেশন নির্মাণ করে ইস্টার্ন বেঙ্গল রেলওয়ে। স্টেশনটি কলকাতা-কুষ্টিয়া ও দমদম-খুলনা রেলপথ এর সংযোগ ঘটিয়ে ছিল।
১৯৬৩-১৯৬৪ সালে দমদম-রানাঘাট ও দমদম-বনগাঁ লাইন এর বৈদুতীকরণ ঘটানো হয়। এরপর ১৯৬৪-১৯৬৫ সালে দমদম-ডানকুনি লাইন এর বৈদুতীকরণ করা হয়।
দমদম স্টেশন দিয়ে প্রতিদিন ৫,৭৬,০০০ জন যাত্রী চলাচল করে। এই স্টেশন দিয়ে দিনে উভয় দিকে ৩৫০ এর মত ট্রেন চলাচল করে।
১০ নং ক্রোমোজোম (মানবদেহ)

১০ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১০ নং ক্রোমোজোমে ১৩৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫০%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১০ সম্ভবত ৮০০ থেকে ১২০০ টা জীন ধারণ করে।
১১ নং ক্রোমোজোম (মানবদেহ)

১১ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১১ নং ক্রোমোজোমে ১৩৫ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ৮ সম্ভবত ৭০০ থেকে ১০০০টি জীন ধারণ করে।
সাম্প্রতিক গবেষণায় দেখিয়েছে প্রত্যেক ভিত্তি জোড়ায় গড়ে ১১.৬টি জীন থাকে যা ১৫২৪টি প্রোটিন কোড করতে পারে এবং ৭৬৫টি সুডোজীন ১১ নং ক্রোমোজোমে পাওয়া যায়।
১২ নং ক্রোমোজোম (মানবদেহ)

১২ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ১২ নং ক্রোমোসমে ১৩৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ১২ সম্ভবত ১০০০ থেকে ১৩০০ টা জীন ধারণ করে। এটা তার সাথে সাথে হোমিওবক্স C নামক জীনগুচ্ছ কেও ধারণ করে।
১৩ নং ক্রোমোজোম (মানবদেহ)

১৩ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৩ নং ক্রোমোজোমে ১১৪ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩.৫ থেকে ৪.০%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১৩ সম্ভবত ৩০০ থেকে ৭০০টি জীন ধারণ করে।
১৪ নং ক্রোমোজোম (মানবদেহ)

১৪ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ১৪ নং ক্রোমোজোমে ১০৭ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৩ থেকে ৩.৫০%।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোজোম ১৪ সম্ভবত ৭০০ থেকে ১,৩০০টি জীন ধারণ করে।
১৪ নং ক্রোমোজমের সেন্ট্রোমিয়ারের অবস্থান ১৯ থেকে ১৯.১ মেগাবেসপেয়ারের কাছাকাছি।
ত্রিমাত্রিক ক্ষেত্র

ত্রিমাত্রিক ক্ষেত্র (ইংরজি: Three-dimensional space) হল ব্রহ্মাণ্ডের একটি তিন মাত্রিক (সময় মাত্রাটি বাদ দিয়ে) বর্ণনা প্রণালী। এই তিনটি মাত্রাকে সাধারণত দৈর্ঘ্য, প্রস্থ, উচ্চতা(বা গভীরতা) বলা হয়, এই তিনটি মাত্রা কখনোই একই সমতলে (জ্যামিতিক) থাকতে পারে না।
পদার্থ বিজ্ঞান এবং গণিতএ "n"টা স্বাভাবিক সংখ্যার একটি ইউক্লীডীয় ভেক্টরকে একটি "n" মাত্রার ক্ষেত্রের কোনো একটি স্থান বোঝায়। যদি "n"=৩ হয়, তবে সকল স্থানের সংহতিকে "ত্রিমাত্রিক ইউক্লীডীয় ক্ষেত্র" বলা হয়। সাধারণভাবে formula_1কে, এভাবে চিহ্নিত করা হয়, অবশ্য এই ক্ষেত্রটি বহু ত্রিমাত্রিক ক্ষেত্রের একটি উদাহরণ।
গণিতএ, বিশ্লেষণাত্মক জ্যামিতি বা অ্যানালিটিক্যাল জ্যামিতিতে (কার্টেসিয়ান জ্যামিতিও বলা হয়) ত্রিমাত্রিক ক্ষেত্র দ্বারা তিনটি স্থানাঙ্ক প্রকাশ করা হয়। এই প্রণালীতে তিনটি অক্ষ নির্ধারণ করা হয়, এই তিনটি অক্ষের প্রত্যেকটি অন্য দুটির ওপর লম্ব, এবং তিনটির পরস্পরকে ছেদ করা স্থানে এই প্রণালীর কেন্দ্র অবস্থিত। অক্ষ তিনটি সাধারণত "x","y","z" দ্বারা বোঝানো হয়। এই তিনটি অক্ষ সাপেক্ষে কোনো বিন্দুর অবস্থান তিনটি স্বাভাবিক সংখ্যায় প্রকাশ করা হয়। প্রতিটি সংখ্যাই কেন্দ্রের উপর নির্দিষ্ট অক্ষের দিকে বিন্দুটির দূরত্ব বোঝায়, সেই দূরত্ব অন্য দুটি অক্ষ‍ের গঠন করা তলের উপর বিন্দুটির দূরত্বের সমান।
ত্রিমাত্রিক ক্ষেত্রে একটি বিন্দুর বর্ণনা করার জন্য ব্যবহার করা অন্য অন্য প্রণালীগুলি হল চোঙাকৃতির স্থানাঙ্ক এবং গোলকীয় স্থানাঙ্ক, অবশ্য এভাবে অসীম সংখ্যক প্রণালী পাওয়া যায়।
রৈখিক বীজগণিতের ত্রিমাত্রিক ক্ষেত্র এভাবে বোঝাতে অন্য একটি গাণিতীক উপায় আছে, যেখানে মাত্রার একটি স্বনির্ভরশীলতার ধারণা নেওয়া প্রয়োজনীয়। কোনো স্থানের তিনটি মাত্রা থাকে কখনো ঘনক আকৃতির বাক্স এটির দৈর্ঘ এর প্রস্থ বা উচ্চতার ওপর নির্ভরশীল নয় এবং এটি একটি স্বাধীন মাত্রা। রৈখিক বীজগণিতের ভাষায় কোনো এক স্থানে ত্রিমাত্রীক যেহেতু কোনো স্থানে(স্পেচ)র একটা বিন্দুকে আমরা তিনটি স্বাধীন স্থানাঙ্ক ভেক্টরএর রৈখিক মিলন বলে দেখতে পাই। এই দৃষ্টিকে আমরা "স্থান-কাল"এর চতুর্মাত্রীয় বুলিব পারি, যেহেতু কোনো সময় অন্য তিনটি মাত্রার ওপর অনির্ভরশীল স্বাধীন মাত্রা।
পদার্থ বিজ্ঞানে ত্রিমাত্রিক ক্ষেত্রে চতুর্মাত্রীক ক্ষেত্রটির ওপর সম্পর্কের ক্ষেত্র (আসলে চতুর্মাত্রীক় ক্ষেত্রের এক উপ সংহতি) বলে ধরা হয়। চতুর্মাত্রীক ক্ষেত্রটিকে মিনকোয়স্কি ক্ষেত্র বলা হয় (বিশেষ আপেক্ষিকতাবাদ স্থলে)।
ত্রিমাত্রিক ক্ষেত্রের অন্য কিছু ধর্ম আছে যা একে অন্য মাত্রার ক্ষেত্রের থেকে পৃথক বলে প্রমাণ করে, উদাহরণ স্বরূপ, একটি সুতোকে বাঁধতে আমাদের কমপক্ষে তিনটি মাত্রা প্রয়োজন, পদার্থ বিজ্ঞানের বহু সূত্র যেমন প্রতিলোম বর্গের সূত্র (Inverse Square Law)ইত্যাদি তিনটি মাত্রার ওপর নির্ভরর্শীল।
ত্রিমাত্রাতে আমরা নটা সাধারণ বহুভুজ পেতে পারি, এতে পাচঁটি উত্তল ও বাকি চারটি উত্তল নয়।
ত্রিমাত্রিক ক্ষেত্রের অধিগোলক ("২-গোলক"ও বলা হয়, কারণ এর উপরিভাগ দ্বি-মাত্রিক) হল তিনটি ক্ষেত্রে(৩-স্পেসে) মূল বিন্দু Pএর থেকে স্থির দূরত্ব "r" এ থাকা সব বিন্দুর সংহতি। এর পৃষ্ঠ‍ ঘনফল হল:;
formula_2
আরেকটি অধিগোলক হল, "৩-গোলক" ই ত্রিমাত্রিক: ইউক্লীডীয় স্পেস formula_3এর কেন্দ্রের থেকে সমদূরবর্তী বিন্দুর একক দূরত্বে থাকে। যদি formula_4 কোনো স্থানাঙ্ক সূচিত করে, তবেformula_5 ৩-গোলকের একটি বিন্দু বোঝায়।
খিড়কী

খিড়কী: হামারি ফানি কাহানী (হিন্দি: खिड़की: हमारी फनी कहानी) হলো একটি ভারতীয় মিনি সিরিজ, যেটি ২৮ জুন ২০১৬ হতে সম্প্রচারিত হওয়া শুরু হয়। এই নাটকটি সাব টিভি এবং হ্যাটস অফ প্রোডাকশনের যৌথ প্রযোজনায় প্রচারিত হচ্ছে। এই নাটকটি টুইটারে ১৪০ অক্ষরের মধ্যে টুইট করা মজার কাহিনীর ওপর তৈরি। এই নাটকের কাস্টিং ডিরেক্টর হলেন ভিনিত পাণ্ডে।
নাটকটি সম্প্রচারের পূর্বে বিজ্ঞাপনের মাধ্যমে দর্শকদের গল্প পাঠানোর জন্য উৎসাহিত করা হয়। দর্শকদের পাঠানো গল্প হতে অনন্য এবং মজাদার গল্পগুলোই সম্প্রচার করা হয়।
খিড়কী ভারতীয় টেলিভিশন জগতে প্রথম নাটক, যেটির প্রস্তুতকারক সাধারণ মানুষ হতে তাদের নাটকের কাহিনী সংগ্রহ করে। সাব টিভি এই মঞ্চটি তৈরি করেছে যেন লাখো পরিবার তাদের পরিবারে ঘতে যাওয়া মজার ঘটনা পুর বিশ্বের সামনে উপস্থাপন করতে পারে। সাব টিভির বিজনেস প্রধান অনুজ কাপুর বলেন:
নব নালন্দা মহাবিহার

নব নালন্দা মহাবিহার ভারতের বিহার রাজ্যের নালন্দায় অবস্থিত একটি প্রতিষ্ঠান। ১৯৫১ সালে রাজেন্দ্র প্রসাদের উদ্যোগে প্রাচীন উচ্চশিক্ষা কেন্দ্র নালন্দা মহাবিহারের পুনরুজ্জীবন কল্পে এই মহাবিহারটি স্থাপিত হয়। ২০০৬ সালে এটি পরিগণিত বিশ্ববিদ্যালয় মর্যাদা পায়।
নব নালন্দা মহাবিহার প্রাচীন নালন্দা মহাবিহারের আদলে পালি ও বৌদ্ধধর্মের উচ্চতর অধ্যয়নের কেন্দ্র হিসেবে গড়ে তোলার জন্য প্রতিষ্ঠিত হয়েছিল। শুরু থেকেই, ইনস্টিটিউটটি একটি আবাসিক প্রতিষ্ঠান হিসাবে কাজ করে, যেখানে সীমিত সংখ্যক ভারতীয় এবং বিদেশী ছাত্র ছিল।
NNM পালি, দর্শন, প্রাচীন ইতিহাস, সংস্কৃতি ও প্রত্নতত্ত্ব, তিব্বতি অধ্যয়ন, হিন্দি, সংস্কৃত এবং আরও অনেক বিষয়ে ডিগ্রী, সার্টিফিকেট, ডিপ্লোমা এবং গবেষণা কোর্স করানো হয়।
মহাবিহারের বর্তমান ক্যাম্পাসটি পাটনা মহানগর থেকে প্রায় ১০০ কিমি দূরে, ঐতিহাসিক হ্রদ ইন্দ্রপুসকরানীর দক্ষিণ তীরে অবস্থিত। উত্তর তীরের কাছেই প্রাচীন নালন্দা বিশ্ববিদ্যালয়ের ধ্বংসাবশেষ রয়েছে ।
২০২১ সালে ভারতের প্রথম বৈশ্বিক বৌদ্ধ সম্মেলনের সময় দলাই লামা বিশ্ববিদ্যালয়ের দুটি নতুন ভবনের উদ্বোধন করেন।
রাশি খান্না

রাশি খান্না (ইংরেজি: Raashi Khanna; জন্ম: ৩০ নভেম্বর ১৯৯০) হলেন একজন ভারতীয় অভিনেত্রী যিনি মূলত তেলুগু চলচ্চিত্রে অভিনয় করেন। তার অভিনীত প্রথম তেলুগু চলচ্চিত্র ছিলো "উহালু গুসাগুসালাদে" যেটি ২০১৪ সালে মুক্তি পায় যদিও ২০১৩ সালে মুক্তিপ্রাপ্ত হিন্দি চলচ্চিত্র "মাদ্রাস ক্যাফে" ছিলো তার অভিনীত প্রথম চলচ্চিত্র। তেলুগু চলচ্চিত্র শিল্পের জনপ্রিয় অভিনেতা রবি তেজা এর সঙ্গে "বেঙ্গল টাইগার" চলচ্চিত্রে অসাধারণ অভিনয় করে তিনি প্রথম বক্স অফিস সফলতা পান এবং সমালোচকদের দৃষ্টি আকর্ষণ করেন।
অ্যায় দিল হ্যায় মুশকিল

অ্যায় দিল হ্যায় মুশকিল () ২০১৬-এর একটি ভারতীয় প্রণয়ধর্মী নাট্য চলচ্চিত্র। এই চলচ্চিত্রটি রচনা, প্রযোজনা এবং পরিচালনা করেছেন করণ জোহর। এই ছবিতে মুখ্য চরিত্রে অভিনয় করেছিলেন ঐশ্বর্যা রাই বচ্চন, রণবীর কাপুর এবং অনুষ্কা শর্মা। চলচ্চিত্রটি ২০১৬-এর দীপাবলির সপ্তাহে ২৮ অক্টোবর মুক্তি পায়।
এই চলচ্চিত্রটি সম্পর্কে সর্বপ্রথম ঘোষণা করা হয় ২০১৪ সালের নভেম্বরে। যখন লেখক-পরিচালক করণ জোহর নিউ ইয়র্কে ছিলেন,তখন "অ্যায় দিল হ্যায় মুশকিল"-এর ধারণা তার মাথায় আসে এবং তিনি মাত্র ৩০ দিনের মধ্যে ছবিটির চিত্রনাট্য লিখে ফেলেন। যখন তিনি ভারতে ফিরে এসে প্রধান তিন চরিত্রের জন্য ঐশ্বর্যা রাই বচ্চন, রণবীর কাপুর এবং অনুষ্কা শর্মার সাথে কথা বলেন এবং তখনই তাদের তিনজনকে ছবিটির জন্য স্বাক্ষর করে ফেলেন। জোহর বলেন যে তিনি অনুরাগ কশ্যপের বোম্বে ভেলভেট দেখার পর, রণবীর কাপুর এবং অনুষ্কা শর্মাকে এই ছবির জন্য নেওয়ার ব্যাপারে উৎসাহিত হন। জোহর আরো জানান যে কুছ কুছ হোতা হ্যায় (১৯৯৮), কভি খুশি কভি গাম... (২০০১) এবং কভি আলবিদা না কেহনা (২০০৬)-এর মতো চলচ্চিত্রে ঐশ্বর্যা রাই বচ্চনকে না নিতে পারার পর তিনি তার সাথে কাজ করার জন্য অধীর আগ্রহে বসে ছিলেন।
পাকিস্তানি অভিনেতা ফাওয়াদ খান এবং ইমরান আব্বাস উভয়কেই এই ছবিতে কাজ করার জন্য স্বাক্ষর করা হয়। ফাওয়াদ এই ছবিতে ডিজের চরিত্রে অভিনয় করার ব্যাপারে নিশ্চিত করেছেন, এবং তার চরিত্রের ব্যাপারে বলেছেন "এটা কোনো বিশেষ উপস্থিতি নয়, কিন্তু এই চরিত্রের মাধ্যমে ছবির অন্যান্য চরিত্রের মধ্যে বিবাদ সৃষ্টি হবে"। প্রতিবেদন অনুযায়ী, ইমরান আব্বাসকে এই ছবিতে অনুষ্কা শর্মার প্রেমিকের চরিত্রে দেখা যাবে। অভিনেত্রী লিসা হেইডোনও এই চলচ্চিত্রে অভিনয় করার ব্যাপারে নিশ্চিত করেছেন, এবং বলেছেন "আমার চরিত্র একটি ছোট কিন্ত খুব আকর্ষণীয় চরিত্র"।
৬ ফেব্রুয়ারি হার্ভার্ডের ইন্ডিয়া কনফারেন্সে জোহার জানান যে, রণবীর এই ছবিতে একজন হিন্দু ছেলে আয়ানের চরিত্রে এবং অনুষ্কা একজন মুসলিম মেয়ে আলিযেহর চরিত্রে অভিনয় করবেন। মার্চে একটি টুইট চ্যাটের সময়, জোহার জানান যে ঐশ্বর্যার চরিত্রের নাম হলো সাবা তালিয়ার খান।
এই ছবির লন্ডনে রণবীর এবং অনুষ্কার সাথে ২০১৫ সালের সেপ্টেম্বরে প্রধান চিত্রগ্রহণ শুরু হয়। সেপ্টেম্বরের শেষের দিকে, ছবির কিছু অংশ প্যারিসে শুটিং করা হয়। অক্টোবরে তারা ছবির বিভিন্ন অংশ অস্ট্রিয়ার বিভিন্ন স্থানে শুটিং করা হয়, যার মধ্যে ভিয়েনা অন্যতম। মধ্য অক্টোবরে জাযবা প্রকাশিত হওয়ার পর ঐশ্বর্যা রাই বচ্চন ছবির শুটিং শুরু করে। ২০১৬ সালের মার্চে ঐশ্বর্যা রাই বচ্চন, রণবীর কাপুর এবং অনুষ্কা শর্মাকে রাজস্থানের মন্ডাবায় শুটিং করতে দেখা গেছে। ২০১৬ সালের জুলাইয়ে, জোহার একটি টুইট বার্তায় মুম্বাইয়ে তাদের সর্বশেষ শুটিং-এর একটি ছবি প্রকাশ করেন।
এই ছবির সাউণ্ড-ট্রেকটি কম্পোজ করেছেন প্রীতম এবং গান লিখেছেন অমিতাভ ভট্টাচার্য। ২০১৬ সালের ৩০ আগস্ট এই ছবির শিরোনাম ট্র্যাকের অডিও প্রকাশ করা হয়।
টাঙ্গাইল তাঁতশিল্প

টাঙ্গাইল তাঁতশিল্প বাংলাদেশের অন্যতম পুরোনো কুটিরশিল্প। টাঙ্গাইলের তাঁতের শাড়ি বিশ্বজুড়ে সমাদৃত। এই ঐতিহ্যবাহী শাড়ি টাঙ্গাইল জেলায় তৈরী হয় এবং এই জেলার নামেই এর নামকরণ করা হয়েছে।
ঊনবিংশ শতাব্দীর শেষ দিকে টাঙ্গাইল তাঁত শিল্পের ব্যাপ্তি পপ্রসারিত হয়। টাঙ্গাইল শাড়ির তাঁতিরা মূলত ঐতিহ্যবাহী মসলিন তাঁতশিল্পীদের বংশধর। তাদের আদি নিবাস ছিল ঢাকা জেলার ধামরাই ও চৌহাট্টায়। তারা দেলদুয়ার, সন্তোষ ও ঘ্রিন্দা এলাকার জমিদারদের আমন্ত্রণে টাঙ্গাইল যায় এবং পরবর্তিতে সেখানে বসবাস শুরু করে। শুরুতে তারা নকশাবিহীন কাপড় তৈরী করত। ১৯০৬ সালে মহাত্মা গান্ধী স্বদেশী আন্দোলনের ডাক দেন। এই আন্দোলনের লক্ষ্য ছিল ইংল্যান্ডের ল্যাঞ্চাশায়ারের তৈরী কাপড় বর্জন করা। এই সময়ে তৎকালীন পূর্ব বাংলা (বর্তমান বাংলাদেশ) এর তাঁত শিল্পের প্রসার লাভ করে। ১৯২৩-২৪ সালে তাঁতের কাপড়ে নকশা প্রবর্তন করা হয়। ১৯৩১-৩২ সালে শাড়ি তৈরীর জন্য জাকুয়ার্ড তাঁত প্রবর্তন করা হয়।
টাঙ্গাইল তাঁতশিল্প কুটির শিল্পও এবং তাঁতগুলো তাঁতীদের বাড়ির অভ্যন্তরে বসানো হয়। ৭২% কুটিরশিল্প পাঁচটি তাঁতের সমন্বয়ে গঠিত, ১১% তাঁত ছয় থেকে দশটি তাঁতের সমন্বয়ে গঠিত এবং ৬% তাঁত এগার থেকে বারোটি তাঁতের সমন্বয়ে গঠিত এবং অবশিষ্ট ১১% কুটিরশিল্প বারো এর অধিক তাঁতের সমন্বয়ে গঠিত। বারো এর অধিক তাঁত সংবলিত কুটিরশিল্পগুলো ছোট কারখানা হিসাবে বিবেচনা করা হয়।
১৯৯২ সালে, টাঙ্গাইল জেলায় ১ লাখের অধিক তাঁত ছিল এবং ১৫০০০০ তাঁতী সদর, কালিহাতি, নাগরপুর ও বসিল উপজেলায় বসবাস করত। ২০০৮ সালে ১০০০০০টি ছোট ও বড় কারখানায় ৩৭২২২টি তাঁত ছিল এবং ৭০০০০ তাঁতী টাঙ্গাইল জেলার বিভিন্ন উপজেলার বেসিক সেন্টার এর অধীনে কাজ করত। ২০১৩ সালের এক্টি শুমারীতে পাওয়া তথ্য অনুজায়ী, টাঙ্গাইল জেলায় অই সময়ে ৬০০০০ তাঁত ছিল। এর মধ্যে ৮৩০৫ টি পিট তাঁত, ৫১১৪১ টি চিত্তরঞ্জন তাঁত এবং ৮৯২ টি পাওয়ার তাঁত।
টাঙ্গাইল তাঁতশিল্প এর একক বৈশিষ্টর জন্য বিশ্বজুড়ে সমাদ্দিত। টাঙ্গাইল শাড়ির তাতীরা বিশেষ দক্ষতার মাধ্যম টাংগাইল শাড়ি তৈরী করে। পাটাইল ইউনিয়নের বসাক সম্প্রদায় সব থেকে পুরোন সম্প্রদায় যারা এখপ্নো আদি ও অইতিহ্যবাহীতার সাথে তাঁতের শাড়ি তৈরী করে। এই শাড়ি তারা বাজিতপুর ও করটিয়া হাটে সপাহে দুই দিন বিক্রি করে। 
বর্তমানে সর্বমোত ৩২৫০০০ জন তাঁতী, মালিক ও ব্যবসায়ী-ক্রেতা এই পেশার সাথে সম্প্রিক্ত। ৩০০-২০০০০ টাকাইয় টাঙ্গাইল শাড়ি বিক্রি হয়ে থাকে।
টাঙ্গাইল তাঁতের শাড়ির বিশ্বের বিভিন্ন দেশে ব্যপক চাহিদা আছে এবং ইন্ডিয়া, আমেরিকা, জাপান, মধ্যপ্রাচ্য ও ইউরোপের বিভিন্ন দেশে রপ্তানি হয়ে থাকে। বিশেষত টাঙ্গাইল শাড়ি ভারতে খুব সমাদৃত। প্রতি সপ্তাহে ভারতে ৫০০০০ টাঙ্গাইল শাড়ি রপ্তানি হয়। 
তাঁত, রঙ ও অন্যান্য কাঁচামালের মূল্য বৃদ্ধি ও পরিবহন সুবিধার অব্যবস্থার কারণে টাংগাইল তাঁতশিল্প ঝুকির সম্মুখিন হচ্ছে। এ কারণে অনেক তাঁতী এই পেশা ছেড়ে দিচ্ছে এবং অন্যত্র চলে যাচ্ছে।
দুর্বার রাজশাহী

দুর্বার রাজশাহী হল একটি বাংলাদেশী ফ্র্যাঞ্চাইজি টুয়েন্টি২০ ক্রিকেট দল। এটি বাংলাদেশের রাজশাহী ভিত্তিক একটি ক্রিকেট দল, যা টুয়েন্টি২০ ফ্র্যাঞ্চাইজি ক্রিকেট প্রতিযোগিতা বাংলাদেশ প্রিমিয়ার লিগে প্রতিযোগিতা করে।
ফ্র্যঞ্চাইজিটি বিপিএল-এর ২০২০ মৌসুমে "রাজশাহী রয়্যালস" নামে তাদের প্রথম ও একমাত্র শিরোপা অর্জন করেছিল। ২০২৪ সালে দলটি ভ্যালেন্টাইন গ্রুপ দ্বারা অধিগ্রহণ করা হয় এবং ২০২৫ বাংলাদেশ প্রিমিয়ার লিগ থেকে কুমিল্লা ভিক্টোরিয়ান্সের প্রস্থানের পর দলটির নাম "দুর্বার রাজশাহী" রাখা হয়।
বিপিএল-এর প্রথম আসরে ফ্র্যাঞ্চাইজিটি দুরন্ত রাজশাহী নামে অংশগ্রহণ করে। বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেসের (বেসিস) এর সাবেক সভাপতি শামীম আহসান বাংলাদেশ প্রিমিয়ার লিগের (বিপিএল) তৃতীয় আসরে রাজশাহী দলের মালিকানা ক্রয় করেন। সেপ্টেম্বর ২০১৬ সালে ম্যাঙ্গো এন্টারটেইনমেন্ট নামের একটি প্রতিষ্ঠান বাংলাদেশ ক্রিকেট বোর্ডের (বিসিবি) কাছে রাজশাহীর ফ্র্যাঞ্চাইজির মালিকানার জন্য আবেদন করে। রাজশাহী কিংস ফ্র্যাঞ্চাইজির সাথে তৎকালীন পররাষ্ট্র প্রতিমন্ত্রী শাহরিয়ার আলম যুক্ত থাকার কথা স্বীকার করেছিলেন।
২০১২ বিপিএলে পরাজয় দিয়ে শুরু করে দুরন্ত রাজশাহী। ১০ ফেব্রুয়ারি বিপিএলের প্রথম খেলায় চিটাগাং কিংসের দেওয়া ২০৭ রানের টর্গেট তাড়া করতে নেমে ১৯.৫ ওভারে ১৫৩ রানে গুটিয়ে যায় রাজশাহীর ইনিংস। ১১ ফেব্রুয়ারি, বিপিএলে দ্বিতীয় খেলায় বরিশাল বার্নার্সের বিপক্ষে ২২ রানে হেরে যায় রাজশাহী। তৃতীয় খেলা থেকে জয়ের ধারায় ফেরে রাজশাহী। ১৪ ফেব্রুয়ারি সিলেট রয়্যালসের বিপক্ষে ১৬ রানে জয় লাভ করে তারা। এরপর খুলনা, ঢাকা, চিটাগাং এবং বরিশালের বিপক্ষে টানা পাঁচ খেলায় জয় লাভ করে রাজশাহী। ২৪ ফেব্রুয়ারি, সিলেটের বিপক্ষে ৯ উইকেটে পরাজয়, ২৬ ফেব্রুয়ারি, খুলনার বিপক্ষে ৮ উইকেটের জয় এবং ২৭ ফেব্রুয়ারি, ঢাকার বিপক্ষে ৩ উইকেটের জয় দিয়ে পয়েন্ট টেবিলে শীর্ষস্থান নিয়ে ১ম পর্ব শেষ করে রাজশাহী। সেমি ফাইনালে বরিশাল বার্নার্সকে ১৮৫ রানের টার্গেট দিয়েও আহমেদ শেহজাদের অপরাজিত ১১৩ রানের ইনিংসে ৮ উইকেটে পরাজিত হয় রাজশাহী। এতে করে প্রতিযোগিতা থেকে বিদায় নিতে হয় তাদের।
শাহরিয়ার আলম

শাহরিয়ার আলম (জন্ম: ১ মার্চ, ১৯৭০) বাংলাদেশের একজন রাজনীতিবিদ ও রাজশাহী-৬ আসনের সাবেক সংসদ সদস্য। তিনি বাংলাদেশের সাবেক পররাষ্ট্র প্রতিমন্ত্রী। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
রাজশাহীতে পৈত্রিক নিবাস হলেও বাবার চাকুরীর সুবাদে মো: শাহরিয়ার আলম ১৯৭০ সালের ১ মার্চ চট্টগ্রামে জন্মগ্রহণ করেন। তার পিতার নাম মোহাম্মদ শামসুদ্দিন এবং মায়ের নাম হাফিজা খাতুন। শৈশব কাটে লালমনিরহাট ও রাজশাহীতে।
১৯৮৫ সালে রাজশাহী সিরোইল সরকারি উচ্চ বিদ্যালয় থেকে এসএসসি এবং ১৯৮৮ সালে রাজশাহী নিউ গভঃ ডিগ্রি কলেজ থেকে উচ্চ মাধ্যমিক পাশ করেন শাহরিয়ার আলম। পরবর্তীতে ১৯৯০ এ ঢাকা সিটি কলেজ থেকে বাণিজ্য শাখায় স্নাতক এবং ১৯৯৩ সালে ঢাকা বিশ্ববিদ্যালয়র ইন্সটিটিউট অব বিজনেস এ্যাডমিনিস্ট্রেশন (আইবিএ) থেকে এমবিএ ডিগ্রি লাভ করেন। এছাড়া তিনি ঢাকার মিরপুর সেনানিবাসে অবস্থিত ন্যাশনাল ডিফেন্স কলেজে (এনডিসি) ক্যাপস্টানের সর্ব প্রথম কোর্সটি সম্পন্ন করেছেন।
তিনি ২০১৪ সালের সাধারণ নির্বাচনে রাজশাহী জেলায় অবস্থিত জাতীয় সংসদের ৫৬নং আসন রাজশাহী-৬ (বাঘা-চারঘাট) থেকে সদস্য নির্বাচিত হন। ১৯৯৭ সাল হতে তিনি বাংলাদেশ আওয়ামী লীগের একজন সক্রিয় সদস্য হিসেবে কাজ করছেন। তিনি ২০০৮ সালের জাতীয় সংসদ নির্বাচনে রাজশাহী জেলার সকল নির্বাচনী এলাকার মধ্যে সর্বোচ্চ ব্যবধানে রাজশাহী-৬ আসন হতে প্রথমবারের মতো জাতীয় সংসদ সদস্য নির্বাচিত হন। বাংলাদেশ জাতীয় সংসদের তথ্য মন্ত্রণালয় সম্পর্কিত সংসদীয় স্থায়ী কমিটির সদস্য থাকাকালে তিনি তথ্য অধিকার আইনের খসড়ার চুড়ান্তকরণে কাজ করেন। এছাড়া তিনি বাংলাদেশ জাতীয় সংসদের বিজ্ঞান ও প্রযুক্তি বিষয়ক মন্ত্রণালয় সম্পর্কিত স্থায়ী কমিটির সদস্য, জলবায়ু পরিবর্তন, শিক্ষা ও দারিদ্র বিমোচন বিষয়ক ‘অল পার্টি পার্লামেন্টারি গ্রুপ’ এবং এমডিজি, পিআরএসপি, বিশ্ব বাণিজ্য সংস্থা এবং বাংলাদেশ উন্নয়ন ফোরাম সংক্রান্ত ‘অল পার্টি পার্লামেন্টারি গ্রুপের’ ভাইস চেয়ারম্যান হিসেবে দায়িত্ব পালন করেন। শাহরিয়ার আলম ‘সংসদ বাংলাদেশ টিভি’র প্রিভিউ কমিটির একজন সদস্য হিসেবে দায়িত্ব পালন করেছেন। তিনি এর পূর্বে আওয়ামী লীগের তথ্য, গবেষণা ও প্রচার এবং প্রকাশনা বিষয়ক সাব-কমিটির সদস্য ছিলেন। 
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
পোশাক শিল্প উদ্যোক্তা হিসেবে ১৯৯৫ সালে ব্যবসা শুরু করেন শাহরিয়ার আলম। সফল উদ্যোক্তা হিসেবে তিনি ২০০৭-২০০৮ অর্থবছরে নিটওয়ার ক্যাটাগরিতে জাতীয় রফতানি ট্রফি লাভ করেন। সিআরপির সহায়তায় তার কারখানাগুলোতে শারীরিক প্রতিবন্ধী ব্যক্তিদের প্রশিক্ষণ প্রদান করা হয় এবং সর্বাধিক সংখ্যক প্রতিবন্ধী ব্যক্তিদের কর্মে নিয়োগের জন্য তিনি আন্তর্জাতিক ক্রেতাদের নিকট হতে কর্পোরেট সোশ্যাল রেসপন্সিবিলিটি (সিএসআর) পুরস্কারে ভূষিত হয়েছেন।
শাহরিয়ার আলমের স্ত্রীর নাম আয়েশা আখতার জাহান ডালিয়া। এ দম্পতির দুই ছেলে এক মেয়ে।
অক্টোবর স্কাই (চলচ্চিত্র)

অক্টোবর স্কাই একটি আমেরিকান চলচ্চিত্র। একটি সত্য ঘটনা নিয়ে চলচ্চিত্রটি তৈরি হয়েছে।
১৯৫৭ সালে ওয়েস্ট ভারজিনিয়া, কলউড নামক স্থানে নির্মিত এ ছবি। কয়লা উত্তোলন এই শহরের প্রধান জীবিকা। জন হিকমেন কয়লা উত্তোলন কারখানার পরিচালক। সে তার কাজকে ভালবাসে এবং আশা করে তার দুই ছেলে জিম এবং হোমার এক দিন তার সাথে কাজ করবে। কিন্তু জিম যখন কলেজ থেকে স্কলারশিপ পায় , তখন বাবার আশা পুরনের জন্য হোমার ই রয়ে জায়, তার মা আরো বেশি আশা করে।
অক্টোবরে, সোভিয়াত ইউনিয়ন তাদের স্পুটনিক মহাকাশে পাঠায় এবং এ খবর কলউডে বেপক সারা ফেলে। রাতের আকাশে তারা স্পুটনিক দেখার জন্য বাইরে ভির করে। আর এ থেকেই হোমার নিজের রকেট বানানোর সপ্ন দেখে। তার পরিবার এবং ক্লাস মেট রা মনে করে সে পাগল হয়ে গেছে। তার সহপাঠি কুয়েন্টিন তার সাথে জোগদান করে। আর দুই বন্ধু তাদের সাথে জোগদান করে।চার জন পূর্ন উদ্যমে কাজ করে রকেট এর পেছনে । বিজ্ঞান শিক্ষিকা মিস রিলে তাদের সপ্ন বাস্তবায়নে সাহাজ্য করে । এভাবেই ঘটনা এগিয়ে চলে। নানা বাধা বিপওি পেরিয়ে একদিন সে রকট তৈরি করে এবং এ খবর সারা যুক্তরাষ্ট্রে ছরিয়ে পরে।
এ ছবিটি বাস্তব ঘটনার উপর নির্মিত।
হোমার হিকমেন (জেক গেলিনহাল) পরে নাসা তে বিজ্ঞানি হিসাবে জোগদান করে।
শতাব্দী ওয়াদুদ

শতাব্দী ওয়াদুদ হলেন একজন বাংলাদেশী নাট্য ও চলচ্চিত্র অভিনেতা। মঞ্চ নাটকের মাধ্যমে তার অভিনয় জীবনের শুরু হয়। পরে তিনি টেলিভিশন ও চলচ্চিত্রে অভিনয় করেন। তার অভিনীত প্রথম নাটক "শঙ্কিত পদযাত্রা" বাংলাদেশ টেলিভিশনে প্রচারিত হয়। তার অভিনীত প্রথম চলচ্চিত্র "ফুলকুমার (২০০২)"। তিনি ২০১১ সালে গেরিলা চলচ্চিত্রে অভিনয়ের জন্য ৩৬তম জাতীয় চলচ্চিত্র পুরস্কারে শ্রেষ্ঠ খলচরিত্রে অভিনেতার পুরস্কারে ভুষিত হন।
শতাব্দী ওয়াদুদের শৈশব কাটে ঢাকার কলাবাগানে। তিন ভাইয়ের মধ্যে তিনি সবার বড়। অন্য দুই ভাই সমাপ্তি ওয়াদুদ ও অদিতি ওয়াদুদও মিডিয়ায় কাজ করেন। তিনি অষ্টম-নবম শ্রেণী থেকেই মঞ্চ নাটকে কাজ শুরু করেন। ১৯৯২ সালে "আর্তনাদ" মঞ্চদলের সাথে অভিনয় শুরু করেন। তার অভিনয়ের পথপ্রদর্শক তার চাচা অভিনেতা শহীদুল আলম সাচ্চু। পরবর্তীতে ১৯৯৭ সালে তিনি "প্রাচ্যনাট্য" মঞ্চদলের সাথে কাজ শুরু করেন।
শতাব্দী ওয়াদুদ "শঙ্কিত পদযাত্রা" নাটকের মাধ্যমে টেলিভিশন নাটকে অভিনয় শুরু করেন। খ.ম. হারুন পরিচালিত নাটকটি বিটিভিতে প্রচারিত হয়। ২০০২ সালে আশিক মোস্তফা পরিচালিত "ফুলকুমার" দিয়ে তার চলচ্চিত্রে যাত্রা শুরু হয়। পরে ২০০৮ সালে আবু সাইয়ীদ পরিচালিত রূপান্তর চলচ্চিত্রে অভিনয় করেন। ২০১১ সালে তানিম নূর পরিচালিত ফিরে এসো বেহুলায় অভিনয় করেন। এছাড়া একই বছর বাংলাদেশের স্বাধীনতা যুদ্ধভিত্তিক দুটি চলচ্চিত্রে অভিনয় করেন। প্রথমটি রুবাইয়াৎ হোসেন পরিচালিত মেহেরজান এবং অপরটি নাসির উদ্দীন ইউসুফ পরিচালিত গেরিলা। গেরিলা চলচ্চিত্রে পাকিস্তানি মেজর সরফরাজ চরিত্রে অভিনয়ের জন্য তিনি ৩৬তম জাতীয় চলচ্চিত্র পুরস্কারে শ্রেষ্ঠ খলচরিত্রে অভিনেতার পুরস্কার অর্জন করেন। ২০১৩ সালে নায়ক রাজ রাজ্জাক পরিচালিত আয়না কাহিনী চলচ্চিত্রে অভিনয় করেন। এ বছর ঈদুল ফিতরে "কট বিহাইন্ড", "লাভ এন্ড লাইফ", "স্টোরি", "অপরাধ বিষয়ক গল্প" এবং "দি বেডশিট" নাটকে অভিনয় করেন। পরের বছর তানভীর মোকাম্মেল পরিচালিত বাংলাদেশের মুক্তিযুদ্ধভিত্তিক চলচ্চিত্র জীবনঢুলীতে অভিনয় করেন। ১৯৭১ সালে চুকনগর গণহত্যার প্রেক্ষাপটে চলচ্চিত্রটি নির্মিত হয়। এই ছায়াছবিতে তিনি জীবনকৃষ্ণ দাস নামে এক ঢুলীর ভূমিকায় অভিনয় করেন। এছাড়া অভিনয় করেন ঈদুল আযহা উপলক্ষে নির্মিত "গুম" নাটকে। মাহমুদ দিদার পরিচালিত এই নাটকে তিনি প্রথমবারের মত মডেল ও অভিনেত্রী মৌয়ের বিপরীতে অভিনয় করেন। ২০১৫ সালে স্বাধীনতা দিবস উপলক্ষে নির্মিত "দহন" নাটকে রাজাকারের ভূমিকায় অভিনয় করেন। এছাড়া মাছরাঙা টেলিভিশনে প্রচারিত "বৃত্তবন্দি" টেলিফিল্মে অভিনয় করেন। এই বছর মুক্তি পায় রিয়াজুল রিজু পরিচালিত বাপজানের বায়স্কোপ। এতে তিনি চর ভাগিনার একজন বর্গাচাষী ও বায়স্কোপওয়ালা চরিত্রে অভিনয় করেন। ২০১৬ সালে কবিগুরু রবীন্দ্রনাথ ঠাকুরের জন্মবার্ষিকী উপলক্ষে তার রচিত ছোটগল্প অবলম্বনে নির্মিত "মুক্তির উপায়" নাটকে ফকির চাঁদ চরিত্রে অভিনয় করেন। লিটু সাখাওয়াতের নাট্যরূপে নাতকটি পরিচালনা করেছেন সতীর্থ রহমান রুবেল। সায়েম জাফর ইমামী পরিচালিত "রুদ্র"-এ গোয়েন্দা চরিত্রে, তৌকির আহমেদ পরিচালিত আন্তর্জাতিক পুরস্কার বিজয়ী অজ্ঞাতনামায় ওসি চরিত্রে, এবং পিএ কাজল পরিচালিত চোখের দেখা চলচ্চিত্রে খল চরিত্রে অভিনয় করেন।
শতাব্দী ওয়াদুদ নাট্যনির্মাতা পান্থ শাহরিয়ারের বোন স্নাতা শাহরিনকে বিয়ে করেন। তিনি একটি ইংরেজি মাধ্যম স্কুলে শিক্ষকতা করেন। ছোটবেলা থেকে তিনি নৃত্যের সাথে জড়িত। এছাড়া "প্রাচ্যনাট্য" মঞ্চদলের সাথে সম্পৃক্ত। তাদের এক ছেলে, নাম শ্রেয়ান।
ইন্দিরা দেবী চৌধুরানী

ইন্দিরা দেবী চৌধুরাণী (২৯ ডিসেম্বর ১৮৭৩ – ১২ আগস্ট ১৯৬০) সঙ্গীতশিল্পী, লেখক ও অনুবাদক। ঠাকুরবাড়ির মেয়েদের মধ্যে তিনিই প্রথম বি.এ পাশ করেন। ইন্দিরা দেবী’র সবচেয়ে বড় পরিচয় তিনি একজন অনুবাদক।
ইন্দিরা দেবী চৌধুরাণী সত্যেন্দ্রনাথ ঠাকুর ও জ্ঞানদানন্দিনী দেবীর মেয়ে। ২৯ ডিসেম্বর, ১৮৭৩ সালে ইন্দিরা দেবীর জন্ম তৎকালীন বোম্বাই প্রদেশের কারোয়ারে (বর্তমান কর্ণাটক রাজ্যে)। পৈতৃক নিবাস কলকাতা জোড়াসাঁকো ঠাকুরবাড়ি। তাঁর মাতা জ্ঞানদানন্দিনীও ছিলেন একজন ব্যতিক্রমী, বিদুষী ও প্রগতিশীল মহিলা। একমাত্র দাদা সুরেন্দ্রনাথ ঠাকুর তাঁর চেয়ে দেড় বছরের বড়। ইন্দিরা দেবী ১৮৯৯ সালে তিনি তাঁর স্বনির্বাচিত পাত্র প্রমথ চৌধুরীর সঙ্গে পরিণয়সূত্রে আবদ্ধ হন।
১৮৮১ সালে প্রথমে সিমলার অকল্যান্ড হাউজে এবং পরে কলকাতার লরেটো হাউজে পড়াশোনা করেন। ১৮৮৭ সালে তিনি এন্ট্রান্স ও পরে এফএ পরীক্ষায় উত্তীর্ণ হন। ১৮৯২ সালে কলকাতা বিশ্ববিদ্যালয়ের বিএ পরীক্ষায় মেয়েদের মধ্যে প্রথম স্থান লাভ করে তিনি ‘পদ্মাবতী’ স্বর্ণপদকে ভূষিত হন।
বাদ্রিদাস মুকুলের নিকট উচ্চাঙ্গসঙ্গীত শিক্ষা গ্রহণ করেন। কিছুদিন সেতার বাজানও শিখেছিলেন। অনুবাদক হিসেবে ইন্দিরা দেবী অল্পবয়সেই খ্যাতি অর্জন করেন। কৈশোরে তিনি রবীন্দ্রনাথ ঠাকুর পরিচালিত ও মাতা জ্ঞানদানন্দিনী সম্পাদিত বালক পত্রিকায় রাস্কিনের রচনার বাংলা অনুবাদ প্রকাশ করেন। পরে ফরাসি শিখে তিনি রেনে গ্রুসের ভারতবর্ষ, পিয়ের লোতির কমল কুমারিকাশ্রম এবং মাদাম লেভির ভারতভ্রমণ কাহিনী অনুবাদ করেন। রবীন্দ্রনাথ ঠাকুরের বহু কবিতা, গল্প ও প্রবন্ধসহ জাপানযাত্রীর ডায়রী-র ইংরেজি অনুবাদও তিনি প্রকাশ করেন। পরবর্তীকালে "বামাবোধিনী", "বঙ্গলক্ষ্মী", "সাধনা", "পরিচয়", "সবুজপত্র" প্রভৃতি পত্রিকায় সঙ্গীত ও সাহিত্যবিষয়ে তার অনেক মৌলিক রচনা প্রকাশিত হয়। বঙ্গনারীর শুভাশুভ বিষয়ে তার মতামত "নারীর উক্তি" নামক প্রবন্ধটি ছাপানো হয়।
ইন্দিরা দেবীর কয়েকটি মৌলিক রচনা হলো:-
তার সম্পাদিত গ্রন্থের মধ্যে রয়েছে:-
১৯৪৪ সালে কলকাতা বিশ্ববিদ্যালয় তাকে ‘ভুবনমোহিনী’ স্বর্ণপদক, ১৯৫৭ সালে বিশ্বভারতী ‘দেশিকোত্তম’ এবং ডি-লিট ডিগ্রী লাভ করেন এবং ১৯৫৯ সালে রবীন্দ্রভারতী সমিতি প্রথমবারের মতো ‘রবীন্দ্র পুরস্কার’-এ ভূষিত করে।
১৯৬০ সালের ১২ আগস্ট তিনি মারা যান।
নমিশ তানেজা

নমিশ তানেজা (হিন্দি: नमिश तनेजा; জন্ম: ১১ সেপ্টেম্বর ১৯৯৪) হলেন একজন ভারতীয় অভিনেতা। তিনি ভারতের দিল্লীতে জন্মগ্রহণ করেন। তিনি প্রথমত নৃত্যপরিকল্পনাকারী হতে চেয়েছিলেন, কিন্তু তিনি তার ইচ্ছার কথা তার পিতা-মাতাকে জানাতে পারেননি। এর পরিবর্তে তিনি গোপনে বি-বয়িং শেখেন এবং তার বিদ্যালয়য়ের তার চেয়ে বড় শিক্ষার্থীদের তা শেখান। তার প্রত্যাশার বিপরীতে তার বাবা তার জন্য বাড়ির ভেতরে একটি কক্ষ তৈরি করেন যেখানে নমিশ তার নৃত্তের অনুশীলন করতে পারে।
নমিশ ভারতীয় টেলিভিশনের জগতে এক নেয়ি পেহচান-এর মাধ্যমে অভিষেক করেন। এই নাটকটি সনিতে সম্প্রচারিত হয়। নমিশ বর্তমানে কালারসে সম্প্রচারিত স্বরাগিনি - জড়ে রিশতো কে সূরতে "লাক্স দুর্গা প্রসাদ মহেশ্বরী" চরিত্রে অভিনয় করছেন।
নীলতুংগি

নীলতুংগি (বৈজ্ঞানিক নাম: "Zeltus amasa (Hewitson)") এক প্রজাতির ছোট আকারের প্রজাপতি যার শরীর ও ডানা সাদা কিনারাযুক্ত কমলা-হলুদ রঙের এবং এদের উপরের ডানা ফ্যাকাশে নীল রঙ দেখা যায়। এরা ‘লাইসিনিডি’ গোত্রের সদস্য। 
নীলতুংগি এর প্রসারিত অবস্থায় ডানার আকার ২৮-৩২মিলিমিটার দৈর্ঘ্যের হয়।
ভারতে প্রাপ্ত নীলতুংগি এর উপপ্রজাতি হল- 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
নীলতুংগি দের সহজেই শনাক্ত করা যায় তাদের খুব লম্বা তুলট লেজ দেখে( V১ ১৩মিমি V২ ৭মিমি)। এদের সামনের ডানার নীম্ন পাশ সাদা কিনারাযুক্ত কমলা-হলুদ ছোপ এবং ফিসকাল অংশে কালো ব্যান্ড দেখা যায়। নিচের ডানার নীম্নপৃষ্ঠের শীর্ষভাগ (অ্যপেক্স) কমলা হলুদ রঙ এবং ডানার বাকী অংশ ফ্যাকাশে সাদা এবং কালো কোস্টাল ছোপ ও টর্নাস (নিম্ন কৌনিক অবস্থান) অংশ দুটিতে কালো ছোপ লক্ষ্য করা যায়।
পুরুষ নীলতুংগির সামনের ডানার উপরিভাগ কালো এবং বেসাল অঞ্চল ফ্যাকাশে নীল হয়। পিছনের ডানার উপরিভাগ প্রায় পুরোটাই ফ্যাকাশে নীল বর্ণের। শুধুমাত্র অ্যপেক্স অথবা শীর্ষভাগ চওড়া কালো বর্ণের।
স্ত্রী নীলতুংগির উভয় ডানার উপরিভাগ কালচে বাদামী বর্ণের হয়।
নীলতুংগিরা জঙ্গলের নীচু এবং আর্দ্র অঞ্চল পছন্দ করে। এরা ছোট ছোট উড়ান দেয় এবং তা বলিষ্ঠ প্রকৃতির
। পুরুষ নীলতুংগিদের খুব কম ফুলের উপর বসে মধু পান করতে দেখা যায়। এরা প্রায়শই পাখীর বিষ্ঠার উপর অথবা ভিজে বালিতে বসে থাকে। আবার অনেক সময় মাটি থেকে মোটামুটি ১০ফুট উচ্চতায় পাতার উপরও বসে থাকতে দেখা যায়। নীলতুংগিরা পাথরের উপর বসে পুরো ডানা খুলে রৌদ্র পোহায়। স্ত্রী নীলতুংগিদের জঙ্গলের বাইরে খুব কম দেখা যায়।
আহম্মদ উদ্দিন শাহ্ শিশু নিকেতন স্কুল ও কলেজ

আহম্মদ উদ্দিন শাহ্ শিশু নিকেতন স্কুল ও কলেজ বাংলাদেশের গাইবান্ধা জেলায় অবস্থিত একটি বেসরকারি প্রাথমিক, মাধ্যমিক ও উচ্চ মাধ্যমিক শিক্ষাপ্রতিষ্ঠান।
শহরের ক’জন বিদ্বানুরাগীর ঐকান্তিক প্রচেষ্টায় ১৯৮২ সালের ২৪ জানুয়ারি বর্তমান গাইবান্ধা সরকারি মহিলা কলেজ চত্বরে শিশু নিকেতন, গাইবান্ধা নামে প্রতিষ্ঠানটির সূচনা হয়।
১৯৮৫ সালের জুন মাসে শহরের গোডাউন রোডে শাহজাদা আনোয়ারুল কাদিরের দানকৃত জমিতে নিজস্ব ভবনে প্রতিষ্ঠানটি স্থানান্তর করা হয়। দানের শর্তানুযায়ী প্রতিষ্ঠানের নাম পরিবর্তন করে এর নামকরণ করা হয় আহম্মদ উদ্দিন শাহ্ শিশু নিকেতন স্কুল।
২০০২ সালে উচ্চ মাধ্যমিক স্তরে উন্নীত করে শিক্ষা মন্ত্রণালয় ও রাজশাহী শিক্ষাবোর্ডের অনুমোদন সাপেক্ষে এর নামকরণ হয় আহম্মদ উদ্দিন শাহ্ শিশু নিকেতন স্কুল ও কলেজ।
শিক্ষা প্রতিষ্ঠানটিতে আনুমানিক ৫,০০০ জন শিক্ষার্থী, একাদশ ও দ্বাদশ শ্রেণিতে বিজ্ঞান বিভাগের ২টি শাখা এবং প্রায় ১০০ এর অধিক সুদক্ষ শিক্ষক-শিক্ষিকাসহ ৩০-৪৫ জন কর্মচারী রয়েছেন।
প্রথমবার পাবলিক পরীক্ষায় অংশগ্রহণ করেই বোর্ডের শীর্ষ দশের মধ্যে উঠে আসে এ প্রতিষ্ঠানটি। ২০০৫ সালে লাভ করে একাডেমিক স্বীকৃতি। এই প্রতিষ্ঠানটি বর্তমানে ট্রাস্টি বোর্ডের তত্ত্বাবধানে সরকার মনোনীত একটি বিশেষ ধরনের গভর্নিং বডি দ্বারা পরিচালিত হচ্ছে।
বর্তমানে প্রতি ২০ জন শিক্ষার্থীর জন্য একজন করে তত্ত্বাবধায়ক শিক্ষক দ্বারা শিক্ষার্থীর সার্বক্ষণিক খোজ খবর রাখা হয় ও লেখাপড়ার সার্বিক বিষয় মনিটরিং করা হয়। এছাড়াও পাবলিক বিশ্ববিদ্যালয়ের ভর্তি পরিক্ষার উপযোগী করে তোলার জন্য প্রতিমাসেই নিয়মিতভাবে কুইজ প্রতিযোগিতার আয়োজন করে মেধা যাচাই করা হয়।
স্কুল ও কলেজ ছাত্রদের জন্য আলাদা আবাসিক ব্যবস্থা, নামমাত্র ভাড়ায় পরিবহন সুবিধা, গরিব ও মেধাবি ছাত্র-ছাত্রীদের জন্য ছাত্রকল্যাণ তহবিল, বৃত্তিপ্রাপ্ত ছাত্রছাত্রদের টিউশন ফি মওকুফ এবং ছাত্র-ছাত্রীদের জন্য উপবৃত্তির ব্যবস্থা রয়েছে এখানে। কর্তৃপক্ষ একজন অভিজ্ঞ চিকিৎসকের দ্বারা ছাত্র-ছাত্রী ও শিক্ষক-কর্মচারীদের নিয়মিত প্রাথমিক চিকিৎসা প্রদানের ব্যবস্থা করে থাকে। প্রতিষ্ঠান চত্বরে রয়েছে ক্যাফেটেরিয়া বা ক্যান্টিন।
বার্ষিক ক্রীড়া অনুষ্ঠান, সাহিত্য, বিতর্ক ও সাংস্কৃতিক প্রতিযোগিতা প্রভৃতি কার্যক্রমের আয়োজন করা হয় এখানে। ২০১৪ সালে পর পর দুটি জাতীয় পর্যায়ের বিতর্ক প্রতিযোগিতায় চ্যাম্পিয়ানশিপসহ শ্রেষ্ঠ বক্তা হওয়ার গৌরব অর্জন করেছে এই প্রতিষ্ঠানের ছেলেমেয়েরা। বর্তমানে নিয়মিত বিজ্ঞান অলিম্পিয়ার্ডও আয়োজিত হয়।
ছাত্রছাত্রীদের মানস ও মনন বিকাশের লক্ষ্যকে সামনে রেখে এক যুগেরও বেশি সময় ধরে নিরবচ্ছিন্নভাবে প্রকাশিত হয় বার্ষিকী।
উজানটিয়া ইউনিয়ন

উজানটিয়া বাংলাদেশের কক্সবাজার জেলার অন্তর্গত পেকুয়া উপজেলার একটি ইউনিয়ন।
উজানটিয়া ইউনিয়নের আয়তন ৩৫০৩ একর (১৪.১৮ বর্গ কিলোমিটার)।
২০১১ সালের পরিসংখ্যান অনুযায়ী উজানটিয়া ইউনিয়নের লোকসংখ্যা ১৮,৯০০ জন। এর মধ্যে পুরুষ ১০,০০০ জন এবং মহিলা ৮,৯০০ জন।
পেকুয়া উপজেলার সর্ব-দক্ষিণে উজানটিয়া ইউনিয়নের অবস্থান। পেকুয়া উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে মগনামা ইউনিয়ন ও পেকুয়া ইউনিয়ন; পূর্বে মাতামুহুরী নদী ও চকরিয়া উপজেলার কোনাখালী ইউনিয়ন, ঢেমুশিয়া ইউনিয়ন ও বদরখালী ইউনিয়ন; দক্ষিণে মহেশখালী উপজেলার কালারমারছড়া ইউনিয়ন ও মাতারবাড়ী ইউনিয়ন এবং পশ্চিমে মহেশখালী উপজেলার মাতারবাড়ী ইউনিয়ন, কুতুবদিয়া চ্যানেল ও কুতুবদিয়া উপজেলার আলী আকবর ডেইল ইউনিয়ন অবস্থিত।
কালের আবর্তে প্রকৃতির পরির্বতনের ফলে ধীরে ধীরে ভূখণ্ডের আয়তন বাড়তে থাকে, গড়ে উঠে বিরাট উপকূল। এখানে স্থায়ী ভাবে প্রবহমান উজানি নামের সাথে তারই গড়া উপকূলের নাম হয়েছে উজানটিয়া নদীর কূল। মানব সভ্যতার ক্রমবিকাশের সাথে উজানটিয়া নদীর কূল নামটি পরির্বতন জনপদের মানব মনে আসন করে নেয়। উজানটিয়া নদীর কূল এ কালচক্রের আর্বতে নামের অপভ্রংশ "উজানটিয়া"।
উজানটিয়া ইউনিয়ন পেকুয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম পেকুয়া থানার আওতাধীন। এ ইউনিয়ন জাতীয় সংসদের ২৯৪নং নির্বাচনী এলাকা কক্সবাজার-১ এর অংশ। এটি ২টি মৌজায় বিভক্ত। এ ইউনিয়নের গ্রামগুলো হল:
উজানটিয়া ইউনিয়নের সাক্ষরতার হার ৮০.৪%। এ ইউনিয়নে ১টি আলিম মাদ্রাসা, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে।<ref name="ujantiaup"/
উজানটিয়া ইউনিয়নে যোগাযোগের প্রধান সড়ক হল পেকুয়া-উজানটিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
উজানটিয়া ইউনিয়নে ৩৪টি মসজিদ রয়েছে।
উজানটিয়া ইউনিয়নের পূর্ব সীমান্ত দিয়ে প্রবাহিত হচ্ছে মাতামুহুরী নদী এবং দক্ষিণ সীমান্ত দিয়ে প্রবাহিত হচ্ছে উজানটিয়া নদী। এছাড়া রয়েছে করিয়া খাল।
উজানটিয়া ইউনিয়নের প্রধান হাট/বাজার হল গোদার পাড়া, সোনালী বাজার।
শিল্পা আনন্দ

শিল্পা আনন্দ (বর্তমানে ওহন্না শিভানন্দ) হলেন একজন ভারতীয় মডেল, টেলিভিশন এবং চলচ্চিত্র অভিনেত্রী। তিনি দিল মিল গয়ে ধারাবাহিকে করণ সিং গ্রোভারের বিপরীতে ড: রিদ্ধিমা গুপ্ত এবং ড: শিল্পা মালহোত্রা চরিত্রের জন্য বিখ্যাত।
শিল্পা আনন্দ দক্ষিণ আফ্রিকায় জন্মগ্রহণ করেন, স্কুল জীবন সেখানেই সম্পন্ন করেন। পরে ভারতে আসার পর পাঞ্জাব বিশ্ববিদ্যালয়ে পড়াশুনা করেন, শিল্পা ২০০০ – ২০০৩ সালে মাস্টার্স ইন কম্পিউটার এপ্লিক্যাশন (এমসিএ) সম্পন্ন করেন। শিল্পা আনন্দের বড় বোন হলেন সাক্ষী শিবানন্দ, যিনিও একজন দক্ষিণাত্য ভারতীয় চলচ্চিত্রের অভিনেত্রী। ২০১৬ সালে শিল্পা আনন্দ তার নাম পরিবর্তন করে "ওহন্না শিভানন্দ" রাখেন।
শিল্পা আনন্দ এপর্যন্ত ৫০টিরও অধিক বিজ্ঞাপন করেন। এর মধ্যে জনপ্রিয় বলিউড তারকা যেমন অমিতাভ বচ্চন ও আমির খানের সাথে কোকা-কোলা বিজ্ঞাপনও রয়েছে। 
২০১২ সালে তিনি মিরা চরিত্রে ভিরাফ পাটেলের বিপরীতে একটি এন্থলজি সিরিজ "তেরি মেরি লাভ স্টোরিজ"ও করেন। ২০১২ সালে তাকে "ব্লাডি ইশক" ছবিতেও আবির্ভুত হন। 
২০১৫ সালের শেষেরদিকে, তাকে বিগ্‌ ম্যাজিক্স অনুষ্ঠানের একটি বিশেষ পর্ব মাহিসাগর-এও দেখা গিয়েছলো।
তিনি তার শো-য়ের চরিত্র ড: রিদ্দিমা গুপ্তর জন্য বিভিন্ন পুরস্কার বিতরণী অনুষ্ঠানে 'সেরা অভিনেত্রী' শাখায় 'নতুন প্রতিভা ২০০৮ সাল' হিসেবে মনোনীত হয়েছিলেন। তিনি করণ সিং গ্রোভারের সহিত সেরা অন-স্ক্রিন জোড়া পুরস্কার, আগস্ট ২০০৮ সালে জিতে নেন।
মুহাম্মদ আশরাফুল আলম

মুহাম্মদ আশরাফুল আলম একজন বাংলাদেশী বিজ্ঞানী এবং উদ্ভাবক। তিনি বর্তমানে পারডু বিশ্ববিদ্যালয় এর তড়িৎ ও কম্পিউটার প্রকৌশলের অধ্যাপক।
অধ্যাপক আলম বাংলাদেশ প্রকৌশল বিশ্ববিদ্যালয় থেকে তড়িৎ ও ইলেক্ট্রনিক প্রকৌশলে ১৯৮৮ সালে বিএসসি ডিগ্রি অর্জন করেন। তিনি ক্লার্কসন বিশ্ববিদ্যালয় থেকে ১৯৯১ সালে মাস্টার অব সায়েন্স এবং পারডু বিশ্ববিদ্যালয় থেকে ১৯৯৫ সালে পিএইচডি ডিগ্রি অর্জন করেন। তিনি ১৯৯৫ থেকে ২০০১ সাল পর্যন্ত বেল ল্যাবরেটরীজ এর সিলিকন ইউএলএসআই রিসার্চ ডিপার্টমেন্টের টেকনিকাল স্টাফের সদস্য ছিলেন। তার চার শতাধিক গবেষণাপত্র এবং ১২টি প্যাটেন্ট রয়েছে। তিনি ৩০টির অধিক ডক্টরেট ডিগ্রি তত্ত্বাবধান করেছেন। তিনি ২০০৬ সালে আইইইই ফেলো নির্বাচিত হন এবং আইইইই কিয়ো টমিয়াসু অ্যাওয়ার্ড লাভ করেন।
বুড়িগঙ্গা পার্ক

বুড়িগঙ্গা পার্ক বা উদ্যান বুড়িগঙ্গা নদীর তীরে অবস্থিত একটি সর্বজনীন স্থান।
এই উদ্যানটি ২০১২ সালের অক্টোবরে পাবলিক উদ্যান হিসেবে স্থাপিত হয় যদিও পূর্বে মালবাহী জেটি ছিল।
গেন্ডারিয়া থাানা থেকে মাত্র ৭০০ মিটার দক্ষিণে অবস্থিত একটি স্ট্রিট পার্ক। এর মোট আয়তন ২.৩ একর।
২০১২ সালের অক্টোবরে ইকোপার্কটি নির্মাণ করা হয়। বাংলাদেশ অভ্যন্তরীণ নৌপরিবহন কর্তৃপক্ষ (বিআইডব্লিউটিএ) এটি নির্মাণ করতে ব্যয় করে ১ কোটি ৪৭ লাখ টাকা। ২০১৬ সালের মে মাসে যৌথভাবে বিশ্বব্যাংক ও ঢাকা দক্ষিণ সিটি করপোরেশন বুড়িগঙ্গার স্বাভাবিক গতি ফিরিয়ে আনা ও পার্কের সৌন্দর্য বৃদ্ধির প্রকল্প হাতে নেয়। প্রকল্পের আওতায় অবকাশ যাপনের জন্য নদীর তীরে বিলাসবহুল রিসোর্ট, দুই পাশে হাঁটার রাস্তা, পার্ক, বসার স্থান, নদীঘাট, পর্যটকদের জন্য প্রমোদতরী, ভাসমান বিনোদন কেন্দ্র ও রেস্তোরাঁ নির্মাণ এবং নদীর দুই পাশের প্রশস্ত সড়কে হাতিরঝিলের মত উন্নত বাস সার্ভিস চালু করার সিধান্ত গ্রহণ করা হয়।
২০ নং ক্রোমোজোম (মানবদেহ)

২০ নং ক্রোমোজোম হল মানবদেহে বিদ্যমান ২৩ জোড়া ক্রোমোজোমের একটি। মানুষের সাধারণত ক্রোমোজোমে দুই সেট থাকে। ২০ নং ক্রোমোজোমে ৬৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত ডিএনএর ২ থেকে ২.৫০%। ২০০১ সালে এর বিন্যাস করা জোমাপ্ত হয় এবং সে ফলাফল অনুসারে ২০নং ক্রোমোজোমম ৫৯ মিলিয়ন ভিত্তি জোড়া ধারণ করে, এবং ইউক্রোম্যাটিক ডিএনএ-এর ৯৯% ধারণ করে। সেজোময় থেকে এই বিন্যাসকে ক্রমাগত পর্যবেক্ষণের পরে ২০নং ক্রোমোজোম ৬৩ মিলিয়ন ভিত্তি জোড়ায় হালনাগাদ হয়।
গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। জিনোম অ্যানোটেশন-এর উপর নির্ভর করে ২০ নং ক্রোমোজোম ৮৯৭ অথবা ১০৬০টি জীন ধারণ করে।
স্তান ভাভরিঙ্কা

স্তানিস্লাস স্তান ভাভরিঙ্কা (; ; জন্ম: ২৮ মার্চ, ১৯৮৫) লোজানে জন্মগ্রহণকারী বিশিষ্ট সুইস পেশাদার টেনিস তারকা। এ পর্যন্ত তিনবার গ্র্যান্ড স্ল্যাম এককের শিরোপা জয় করেছেন। ২৭ ফেব্রুয়ারি, ২০১৪ তারিখে খেলোয়াড়ী জীবনের সর্বোচ্চ বিশ্ব র‌্যাঙ্কিংয়ে ৩নং অবস্থানে পৌঁছেন ও বেশ কয়েকমাস এ অবস্থানে ছিলেন। মাস্টার্স স্তরে তিনবার ফাইনালে পৌঁছে ২০১৪ সালের মন্টে-কার্লো মাস্টার্সের শিরোপা জয় করেন স্তান ভাভরিঙ্কা।
জার্মান ওলফ্রাম ও সুইস ইসাবেল ভাভরিঙ্কা দম্পতির সন্তান তিনি। পৈতৃকসম্পর্কীয় দাদা জার্মানির নিয়ন্ত্রণাধীন চেকোস্লোভাকিয়া থেকে পালিয়ে ১৯৪৬ সালে ফরাসীভাষী সুইজারল্যান্ডে বসতি স্থাপন করেন। ওলফ্রাম ভাভরিঙ্কা পেশায় কৃষক ও সমাজকর্মী ছিলেন। ইসোবেল নাম্নী এক শিক্ষিকার পাণিগ্রহণ করেন। এ দম্পতি লুসানের কাছাকাছি ফার্ম দু চাসু নামের খামার পরিচালনার করতেন।
সেখানেই স্তানিস্লাস বড় ভাই জোনাথন ও ছোট দুই বোন জানি এবং নীলার সাথে শৈশবকাল অতিবাহিত করেন। ক্রাইসিয়ারের রুডল্ফ স্তেইনার স্কুলে অধ্যয়ন করেন তিনি। তিনি সুইস-জার্মান দ্বৈত নাগরিকত্বের অধিকারী।<ref name="tagesanzeiger.ch/ 2010"></ref>
১৫ বছর বয়সে টেনিসে মনোনিবেশের লক্ষ্যে পড়াশোনা বন্ধ করে দেন তিনি। তুলনামূলক সুযোগ পাওয়ায় ফরাসী সংগঠনের পরিচালনায় সিএনইডিতে দূরশিক্ষণে ভর্তি হন। ২০০৩ সালের ফ্রেঞ্চ ওপেন জুনিয়র চ্যাম্পিয়নশীপের শিরোপা লাভে সক্ষমতা দেখান। জুন, ২০০৩ সালের জুনিয়র বিশ্ব র‌্যাঙ্কিংয়ের ৭ নম্বরে পৌঁছেন।
২০১৪ সালের অস্ট্রেলিয়ান ওপেন, ২০১৫ সালের ফ্রেঞ্চ ওপেন ও ২০১৬ সালের ইউএস ওপেনের গ্র্যান্ড স্ল্যাম এককের শিরোপা জয় করেন। প্রত্যেকবারই বিশ্বের ১নং খেলোয়াড় হিসেবে রাফায়েল নাদাল ও নোভাক জকোভিচকে পরাজিত করেন। ২০১৪ সালের ডেভিস কাপে অংশ নিয়েছেন তিনি। ২০১৩ সালের ডেভিস কাপে দীর্ঘতম দ্বৈতে খেলার রেকর্ডের অংশীদার তিনি। চেক প্রজাতন্ত্রের বিপক্ষে ইতিহাস সৃষ্টকারী টাই খেলায় তার সহযোদ্ধা ছিলেন মার্কো চিউদিনেলি। পুরুষদের দ্বৈতে ও দলগত পর্যায়ের সুইজারল্যান্ডের পক্ষে খেলেন। তন্মধ্যে ২০০৮ সালের গ্রীষ্মকালীন অলিম্পিকে রজার ফেদেরারের সাথে জুটি গড়ে স্বর্ণপদকের সন্ধান পেয়েছেন।
প্রবাদপ্রতিম টেনিস তারকা জন ম্যাকেনরো একবার বলেছিলেন যে, ভাভরিঙ্কা তার দেখা অন্যতম সেরা শক্তিধর ব্যাকহ্যান্ডার। এছাড়াও ২০০৯সালের তিনি তাকে এ ক্রীড়ার সেরা একহাতি ব্যাকহ্যান্ডার রূপে আখ্যায়িত করেছিলেন।
২০১৪ সালের ফ্রেঞ্চ ওপেন প্রতিযোগিতার প্রাক্বালে তার নাম পরিবর্তন করে স্তান ভাভরিঙ্কা রাখার জন্যে লিখিত অনুরোধ জানালে এটিপি তার ঐ অনুরোধ রক্ষা করে। এর কারণে হিসেবে তিনি বলেন যে, প্রতিযোগিতার ড্র ও সংবাদ সম্মেলনে সংক্ষিপ্ত নাম ব্যবহারের পরিকল্পনার গ্রহণ করেছেন।
একতা কাপুর

একতা কাপুর (জন্ম: ৭ জুন ১৯৭৫) হলেন একজন ভারতীয় টেলিভিশন এবং চলচ্চিত্র প্রযোজক। তিনি বালাজী টেলিফিল্মসের সহ-পরিচালন অধিকর্তা এবং নীল চলচ্চিত্র সৃজনশীল পরিচালক।
একতা ভারতীয় অভিনেতা জিতেন্দ্র এবং শোভা কাপুর-এর কন্যা। তার ছোট ভাই তুষার কাপুরও একজন বলিউড অভিনেতা।
তিনি বোম্বে স্কটিশ বিদ্যালয় হতে পড়াশুনা করেন, এবং মিথিবাই কলেজে ভর্তি হন।
একতা টেলিভিশনের জগতে এক পরিচিত নাম। তিনি টেলিভিশনের অনেক নাটক প্রযোজনা করেছেন। একই সাথে তিনি বেশ কয়েকটি চলচ্চিত্র-ও প্রযোজনা করেছেন। তার প্রযোজিত কয়েকটি উল্লেখযোগ্য নাটক হলো: "হাম পাঁচ", "কিউকি সাস ভি কাভি বাহু থি", "কাহানী ঘর ঘর কি", "কাসৌটি জিন্দেগী কে", "পবিত্র রিশতা", "বাড়ে আচ্ছে লাগতে হে" এবং "যোধা আকবর"। একই সাথে একতা "নাগিন", "ইয়ে হে মহাব্বাতে", "কুমকুম ভাগ্যা", "কবচ" এবং "কসম তেরে পেয়ার কি"-এর মতো নাটক প্রযোজনা করেছেন। তিনি তার একটি ফ্যাশন সিরিজ চালু করছেন।
২০০১ সালে "কিউ কি... মে ঝুট নেহি বোলতা" চলচ্চিত্রে মাধ্যমে বলিউডে চলচ্চিত্র প্রযোজনা করা শুরু করেন। এরই প্রেক্ষিতে ২০০৩-০৪ সালে তিনি "কুছ তো হে" এবং "কৃষ্ণ কটেজ" প্রযোজনা করেন। তিনি "কেয়া কুল হে হাম" সিরিজের ৩টি চলচ্চিত্র-ই প্রযোজনা করেছেন, যেখানে তার ভাই তুশার কাপুর অভিনয় করেছে। এছাড়াও তিনি ২০১৭ সালে তার ভিডিও প্ল্যাটফর্ম "আল্ট বালাজী"র জন্য  সমলৈঙ্গিক প্রেমের ওয়েব সিরিজ "রোমিল এন্ড জুগল" এর প্রযোজনা করেন।